**Handtering av skabb**

1. **Hensikt og omfang**

Hindre overføring av skabb mellom bebuarar, og mellom bebuarar og tilsette

1. **Ansvar**

Leiar for institusjonen er ansvarleg for at prosedyren er gjort kjend og blir følgd

Tilsette på sjukeheimen har ansvar for å halde seg fagleg oppdatert og være kjend med prosedyren

1. **Framgangsmåte**

Skabb er eit sterkt kløande utslett årsaka av infestasjon årsaka av skabbmidd som grev overflatiske gangar i huda.

Smitte skjer hovudsakeleg ved direkte hudkontakt som varer i minimum 15 minutt, men kan og skje ved indirekte kontaktsmitte via handkle, sengkle, tøy og møblar. Som regel tek det 3-6 veker frå smitte til symptomdebut, men om bebuaren eller den tilsette har hatt skabb tidlegare, kan symptoma komme allereie etter nokre få dagar.

Dei vanlegaste symptom og kliniske funn er:

* Sterk kløe, spesielt nattestid
* Skabbgangar
	+ Hender, fingrar, handledd, olbogar, midje, lår og ytre genitalia
	+ Krev grundig inspeksjon, med godt lys og evt. lupe, men ofte er dei vanskelege å få auge på
	+ Sikker diagnose kan berre stillast ved mikroskopisk påvising av skabbmidden i hudavskrap frå skabbgang, og ofte er det lurt å kontakte hudlege, spesielt om ein er i tvil om diagnosen

# Smitteverntiltak i helseinstitusjon

* Vurder risiko for smitte til tilsette, bebuarar og pårørande basert på graden av kroppskontakt over tid. Dei som definerast som nærkontaktar bør starte behandling sjølv om dei ikkje har symptom. For å hindre resmitte er det viktig at alle dei aktuelle får behandling samtidig
* Iverksett kontaktsmittetiltak (bruk hanskar og gul smittefrakk) til og med 24 timar etter oppstart av behandling. Vurdere om det er mogleg å avgrense bebuaren sitt opphald i fellesareal
* Handvask med såpe og vatn er truleg meir effektivt enn handdesinfeksjon for å fjerne levande midd. Ved diagnostisert skabb bør ein nytte hanskar ved pasientkontakt, inkludert indirekte kontakt gjennom til dømes sengekle og tøy
* Utfør vanleg reinhald av rommet. Det er ikkje nødvendig å utføre desinfeksjon
* Når behandling er avslutta, skal bebuar dusje og ta på reint tøy
* Tekstilar/sko brukt siste sju dagar skal enten vaskast på 60° eller setjast vekk i sju dagar
* Alle stoffbelagde gjenstandar i rommet til bebuaren skal i karantene sju dagar:
	+ Enten pakk inn i plast og lagre på bebuarens sitt rom ved ein romtemperatur på om lag 20 grader
	+ Eller lagre på eksternt lager. Det er då ikkje nødvendig å pakke gjenstandane inn i plast
* Støvsug madrassar og møblar i stoff som del av reinhaldet når behandlinga er avslutta

## Særskilte tiltak ved skorpeskabb

Skorpeskabb er ein sjeldan klinisk variant og immunsvekka og/eller skrøpelege individ er spesielt utsette. Ved skorpeskabb finns skabbmidden i store mengder, og smittefaren er difor større enn ved vanleg skabb. Den råka har som regel utslett over større flater, med betydeleg avskalling, men med mindre eller ingen kløe.

* Bebuaren bør isolerast etter kontaktsmitteregime (bruk hanskar og gul smittefrakk). Om mogleg flyttast bebuaren til nytt rom fram til sanering er avslutta
* Bebuar bør være på rommet til og med 24 timar etter oppstart av behandling
* Rommet og kontaktpunkt reingjerast dagleg med såpe og vatn.
* Ved utbrot av skorpeskabb skal ein vurdere inntaksstopp av nye bebuarar til utbrotet er under kontroll

# Behandling

Skabb skal alltid behandlast. Behandling må gjentakast etter sju dagar for å hindre tilbakefall. Behandling av skorpeskabb hos eldre og immunsvekka individ kan være vanskeleg og det anbefalast å søke råd hos hudspesialist.

NB! Sjølv ved effektiv behandling kan kløe og utslett vare ved i inntil fire veker etter avslutta behandling.

**Tilsette og pårørande som blir behandla for skabb kan møte på jobb/komme på besøk 24 timar etter oppstart av behandling.**

[Fremgangsmåte for bruk av skabbmidler](https://www.fhi.no/sm/smittevernveilederen/sykdommer-a-a/skabb/?term=) er beskrive på FHI sine sider.

# Varsling

Mistenkt eller påvist utbrot skal varslast i Vesuv.

# Referansar

[FHI. Smittevernveilederen. Skabb- veileder for helsepersonell i primærhelsetjenesten](https://www.fhi.no/sm/smittevernveilederen/sykdommer-a-a/skabb/?term=)

[FHI Fremgangsmåte fr behandling av skabb](https://www.fhi.no/publ/informasjonsark/skriv-med-oppdatert-fremgangsmate-for-bruk-av-skabbmidler/)

[FHI. Slik varsler du utbrudd gjennom Vesuv](https://www.fhi.no/ut/utbrudd/hvordan-varsle-om-utbrudd---vesuv/)